ཡང་ཁོང་གིས་རྒྱ་གར་ནང་ཁོ་རང་ཚོའི་ཕ་མེས་ཡང་མེས་ཀྱི་རིག་གཞུང་བསྐྱར་གསོ་ཐུབ་པ་བྱུང་ཚེ།རྒྱ་ནག་ནང་ཤུགས་རྐྱེན་ཐེབས་ནས་རྒྱ་ཆེ་ས་ནས་འཛམ་གླིང་ཁྱོན་ལ་ཤུགས་རྐྱེན་ཐེབས་པ་ཡོང་སྐོར་དང་དེའི་ཐོག་བཀའ་སློབ་བསྩལ་དོན་དུ་རྒྱ་གར་ནང་གནའ་རབས་རིག་གཞུང་བསྐྱར་གསོ་ཐུབ་པ་ཡིན་ན་དེའི་ཤུགས་རྐྱེན་རྒྱ་ནག་ནང་ཐེབས་རྒྱུ་རེད།རྒྱ་དཀར་ནག་གཉིས་ཀྱི་མི་འབོར་སྡོམ་ཚེ་མི་འབོར་དུང་ཕྱུར་བདུན་ཅུ་ཙམ་ཡོད་ཁོངས་ནས་དུང་ཕྱུར་ཉི་ཤུ་རྩ་གྲངས་ཤིག་ཆགས་ཡོད།ཏན་ཏན་འཛམ་གླིང་འདིའི་སྒང་ཤུགས་རྐྱེན་འཐེབ་ཐུབ་རྒྱུ་འདུགནུབ་ཕྱོགས་རྒྱལ་ཁབ་ལ་སོ་སོ་ཕ་མེས་ཀྱི་ཆོས་བརྒྱུད་ཡོད།ང་ཚོས་བརྩི་བཀུར་ཞུ་རྒྱུ་མ་གཏོགས་རྒྱ་གར་རིག་གཞུང་ཨུ་ཚུགས་བརྒྱབ་ན་ཡག་པོ་མེད།སྒེར་གྱིས་དོ་སྣང་བྱེད་མཁན་ཡོང་རྒྱུ་རེད།ཆེད་མངགས་རྩོལ་བ་བྱེད་ན་ཡག་པོ་མཐོང་གི་མི་འདུགཧི་མ་ལ་ཡའི་མི་རིགས་ཡིན་པའི་དགེ་བཤེས་ཁྱེད་ཚོ་རྒྱ་གར་མི་སེར་ཡིན་སྟབས་བྱེད་བདེ་པོ་ཡོད།ང་ཚོ་བཙན་བྱོལ་བ་ཡིན་སྟབས་ཆབ་སྲིད་ཐོག་ནས་ཕྲན་བུ་དཀའ་ངལ་འཕྲད་རྒྱུ་རེད།ངོས་རང་ད་ཆ་ལོ་ན་༨༣ཡིན།ཕལ་ཆེར་ལོ་ངོ་ཉི་ཤུ་རྩ་གྲངས་འཚོ་ཐུབ་རྒྱུ་རེད།དེའི་རིང་ལོ་ངོ་བཅུ་བཅོ་ལྔ་ཙམ་རིང་ངོས་ཀྱི་སྐད་བརྒྱག་ནས་འབད་བརྩོན་ཏོག་ཙམ་བྱེད་ཐུབ་རྒྱུ་རེད།ངོས་རང་མི་གཅིག་གིས་ནུས་པ་ཐོན་རྒྱུ་གང་ཡང་མེད།ཁྱེད་ཚོ་ངོས་ཀྱི་ཨབ་ཕྲུག་ཡིན་ཁུལ་རེད།ཁྲིག་རྩེ་རིན་པོ་ཆེར་མཚོན་ན་སྤོར་སྐྱོག་སྐྱོག་གཅིག་འཁྱེར་ནས་ངོས་ཀྱི་ཨབ་ཕྲུག་བྱས་ནས་སྔོན་དང་པོར་མཆོངས་ཤོག་ཨང་།ཞེས་ཞལ་ཤོབ་དང་སྦྲགས་དེང་སྐབས་འཛམ་གླིང་ནང་བསམ་བློ་གཏོང་སྟངས་ཐོག་ནས་དཀའ་ངལ་འཕྲད་བཞིན་ཡོད།ལུས་པོར་འཕྲོད་བསྟེན་དགོས་པ་ལྟར་བསམ་བློའི་འཕྲོད་བསྟེན་ཡང་དགོས་པ་ཧ་ཅང་གལ་ཆེན་པོ་རེད།དེ་སྔ་དྷ་སའི་གཞུང་གི་མཐོ་སློབ་ཀྱི་གཙོ་འཛིན་ཁོང་དང་ལྷན་སེམས་ཁམས་རིག་པ་བསླབ་སྐབས་བློ་རིགས་སློབ་དགོས་པ་དང་།ཚད་མ་རིག་པ་བསླབ་དུས་རྟགས་རིགས་སློབ་དགོས་སྟབས་སྔོན་ལ་དགེ་རྒན་ལྔ་བཅུ་ཙམ་ལ་ཟབ་སྦྱོང་ཞིག་སྤྲོད་དགོས་པའི་སྐོར་སྐད་ཆ་བྱུང་།ཉེ་ལམ་ལྡི་ལིར་མངའ་སྡེའི་གཞུང་གིས་གོ་སྒྲིག་གནང་བའི་ལྷན་ཚོགས་སྐབས་བདེ་སྐྱིད་ཇི་ལྟར་སྐྲུན་དགོས་པའི་སྐོར་སྐད་ཆ་བྱུང་།དངུལ་དང་དབང་ཡོད་པ་ཙམ་གྱིས་བདེ་སྐྱིད་ཡོང་མི་ཐུབ།ནད་ལྟར་སྔོན་ལ་ན་ཚ་ངོ་ཤེས་ནས་སྨན་བསྟེན་དགོས།དེ་བཞིན་སེམས་ཀྱི་བདེ་སྐྱིད་ཞེས་པ་འདི་རྒྱུ་རྐྱེན་ལ་བརྟེན་ནས་ཡོང་བཞིན་ཡོད།དེར་བརྟེན་སྔོན་ལ་སེམས་དཀྲུག་མཁན་དེ་ངོ་ཤེས་པ་བྱེད་དགོས།དེར་གཉེན་པོ་བསྟེན་ན་སེམས་ནང་བདེ་སྐྱིད་ཡོང་ཐུབ།ཚེས་༨དང་༩བཅས་ལ་བདེ་སྐྱིད་སྒྲུབ་སྟངས་སྐོར་སེམས་ཁམས་རིག་པའི་ཚོགས་འདུ་ཞིག་འཚོག་རྒྱུ་རེད།ང་ཚོར་ཏན་ཏན་མདུན་ལམ་ཆེན་པོ་ཡོད་པ་ལྟ་བུ་ཞིག་འདུགཉི་ཧོང་ལ་མཚོན་ན་དངོས་པོའི་ཡར་རྒྱས་ཧ་ཅང་ཚད་མཐོན་པོར་སོན་ཡོད།འོན་ཀྱང་རང་སྲོག་གཅོད་མཁན་གྲངས་ཚད་ཧ་ཅང་མཐོན་པོ་རེད།ངོས་ཀྱིས་གོ་ཐོས་བྱུང་བ་ལྟར་ན་ལ་དྭགས་ནང་དུའང་རང་ཤི་རྒྱག་མཁན་ཏོག་ཙམ་ཡོང་བཞིན་ཡོད་པ་གོ་བྱུང་།དེར་བརྟེན་སློབ་གྲྭའི་ནང་ཆོས་དང་འབྲེལ་ནས་བཤད་ན་ལ་དྭགས་སློབ་གྲྭའི་ནང་ཁ་ཆེ་ཡོད།ཡེ་ཤུ་ཡོད།ཆོས་དད་མེད་མཁན་ཡང་ཡོང་སྲིད་པ་རེད།དེར་བརྟེན་ཆོས་དང་འབྲེལ་ནས་བཤད་ན་ཡག་པོ་མེད།ང་ཚོས་ཆོས་ཁྱབ་སྤེལ་བྱ་རྒྱུའི་འདུ་ཤེས་མིན་པར་ནང་པའི་གཞུང་ནས་སེམས་ཁམས་རིག་པ་དང་།གོང་དུ་བརྗོད་པ་ལྟར་ཚད་མ་རིག་པ་དེ་ཚོའི་གྲས་སློབ་གྲྭའི་ནང་ཏོག་ཙམ་བསླབ་ཐུབ་པ་ཞིག་བྱུང་བ་ཡིན་ན་སེམས་མ་སྐྱིད་པ་བྱས།ང་རྒྱལ་དང་འགྲན་སེམས་ཧ་ཅང་ཤུགས་ཆེན་པོ་བསླེབ་སྐབས་སེམས་མ་སྐྱིད་པ་བྱས་ནས་རང་ཤི་རྒྱག་མཁན་དེ་ཚོའི་གྲས་རྟགས་མཚན་གཅིག་གང་ཡིན་བརྗོད་ན་སེམས་ནང་རེ་དོགས་མང་པོ་སྐྱེ་ཡོང་སྐབས་གཉེན་པོ་བསྟེན་མ་ཤེས་པའི་རྐྱེན་གྱིས་རང་སྲོག་རང་གིས་གཅོད་བཞིན་ཡོད།ཅེས་བཀའ་སློབ་ཟབ་རྒྱས་བསྩལ་ཡོད་འདུག།